ഒരു കുഴപ്പവും ഇല്ലാതിരുന്ന വീട്ടമ്മ അസ്വസ്ഥത പ്രകടിപ്പിച്ചത് ഇന്ജക്ഷന് നല്കിയതോടെ മരുന്നു മാറി കുത്തിവെച്ചന്ന് ബന്ധുക്കളുടെ പരാതി കോഴിക്കോട് മെഡിക്കല് കോളേജിലെ വയോധികയുടെ മരണം ആശുപത്രി അധികൃതരുടെ അനാസ്ഥയോ..? കോഴിക്കോട്: കോഴിക്കോട് മെഡിക്കല് കോളജില് പ്രവേശിപ്പിച്ച വീട്ടമ്മയുടെ മരണം മരുന്ന് മാറി കുത്തിവെച്ചതിനെ തുടര്ന്നെന്ന് ബന്ധുക്കളുടെ പരാതി. അഴിഞ്ഞിലം ഫാറൂഖ് കോളജ് മുകളേല് സരോജിനി 59യാണ് കഴിഞ്ഞ ദിവസം ആശുപത്രിയില് മരിച്ചത്. വൃക്ക സംബന്ധമായ രോഗത്തെ തുടര്ന്ന് ശനിയാഴ്ചയാണ് സരോജിനി അത്യാഹിത വിഭാഗത്തില് ചികിത്സ തേടിയത്. എന്നാല് ചില മരുന്നുകള്ക്ക് അലര്ജിയുണ്ടെന്ന് കണ്ടതിനാലാണ് കിടത്തി ചികിത്സയക്ക് വേണ്ടി മാറ്റിയത് എന്നാല് ചില മരുന്നുകള്ക്ക് അലര്ജിയുള്ളതിനാല് ആദ്യം കുറിച്ച ഇന്ജക്ഷന് കൊടുത്തിരുന്നില്ലന്നും പിന്നീട് വാര്ഡിലേക്ക് മാറ്റുകയായിരുന്നുവെന്നും ബന്ധുക്കള് പറഞ്ഞു. ഇന്നലെ രാവിലെ അള്ട്രാസൗണ്ട് സ്കാന് ചെയ്തതില് കുഴപ്പമൊന്നുമില്ലെന്ന് ഡോക്ടര് അറിയിച്ചിരുന്നു. പിന്നാലെ വൈകിട്ടു വാര്ഡില് നിന്ന് ഇന്ജക്ഷന് നല്കിയതോടെ സരോജിനി അസ്വസ്ഥത പ്രകടിപ്പിച്ചുവെന്നാണ് പരാതി. ഉടനെ ഡോക്ടര്മാരെത്തി സരോജിനിയെ തീവ്രപരിചരണ വിഭാഗത്തിലേക്കു മാറ്റിയെങ്കിലും രക്ഷിക്കാനായില്ല. സരോജിനിയുടെ മരണം സംബന്ധിച്ചു മകള് എം.എസ്.ബിന്ദു മെഡിക്കല് കോളജ് പൊലീസിലും ആശുപത്രി അധികൃതര്ക്കും പരാതി നല്കി. സരോജിനിക്കു നിലവില് കൊടുത്തുകൊണ്ടിരിക്കുന്ന മരുന്നുകളും ഇന്ജക്ഷനും മാത്രമാണ് ആശുപത്രിയില് പ്രവേശിപ്പിച്ച ദിവസം മുതല് കൊടുക്കുന്നതെന്നും മരുന്നുകളൊന്നും മാറിക്കൊടുത്തിട്ടില്ലെന്നും ആശുപത്രി അധികൃതര് വ്യക്തമാക്കി Tags